ಬೆಳಗಾವಿ ವಿಶೇಷ ಹಾವು ಪತ್ತೆ ಬೆಳಗಾವಿ: ಇಲ್ಲಿನ ಉದ್ಯಮಬಾಗ್ ಕೈಗಾರಿಕಾ ಪ್ರದೇಶದಲ್ಲಿ ವಿಶೇಷ ಜಾತಿಯ ವಧುವಿನ ಹಾವು Bridal Snake ಗುರುವಾರ ಪತ್ತೆಯಾಗಿದೆ. ಉರಗ ತಜ್ಞ ಆನಂದ ಚಿತ್ತಿ ಅವರು ಈ ಹಾವನ್ನು ಹಿಡಿದು, ಅರಣ್ಯ ಇಲಾಖೆಯವರ ಸುಪರ್ದಿಗೆ ವಹಿಸಿದ್ದಾರೆ. ಈ ಹಾವು ಪರ್ವತ ಪ್ರದೇಶದಲ್ಲಿ ಹೆಚ್ಚಾಗಿ ಕಂಡು ಬರುತ್ತದೆ. ಇದು ವಿಷಕಾರಿಯಲ್ಲ. ಕಪ್ಪು ಮೈ ಬಣ್ಣವಿದ್ದು, ಮಧ್ಯೆ ಮಧ್ಯೆ ಬಿಳಿ ಬಣ್ಣದ ಪಟ್ಟೆಗಳಿವೆ. ಮುತ್ತಿನ ಸರದಂತೆ ಕಾಣುತ್ತದೆ. 14 ರಿಂದ 21 ಇಂಚಿನವರೆಗೆ ಉದ್ದವಾಗಿ ಬೆಳೆಯುತ್ತದೆ. ಸುಮಾರು 3 ವರ್ಷಗಳ ಕಾಲ ಬದುಕುತ್ತದೆ. ಈ ಹಾವು ದಕ್ಷಿಣ ಭಾರತ ಹಾಗೂ ಶ್ರೀಲಂಕಾದಲ್ಲಿ ಕಂಡುಬರುತ್ತದೆ. ಹಲ್ಲಿಗಳು ಇದರ ನೆಚ್ಚಿನ ಆಹಾರವಾಗಿದೆ. ಹಲ್ಲಿಗಳನ್ನು ತಿನ್ನಲು ಮಾನವನ ವಾಸಸ್ಥಾನಗಳನ್ನು ಹುಡುಕಿಕೊಂಡು ಈ ಹಾವು ಬರುತ್ತದೆ. ಕೆಲವೊಮ್ಮೆ ಕಪ್ಪೆಗಳನ್ನು ತಿಂದು ಬದುಕುತ್ತದೆ ಎಂದು ಆನಂದ ತಿಳಿಸಿದರು.